
	Tema
	Pirmoji pagalba

	Pamokos idėja
	Remiantis gyvenimo įgūdžių bendrąja programa, 4 klasės mokiniai turi mokėti atpažinti, kas yra sveikatos sutrikimas bei pademonstruoti pirmosios pagalbos teikimo įgūdžius. Tokiu būdu mokiniai ne tik įgyja praktinių įgūdžių, bet ir ugdosi gebėjimą greitai bei atsakingai priimti sprendimus kritinėse situacijose, padedančius išsaugoti žmogaus gyvybę.

	Sąvokos
	Pirmoji pagalba –  tai tikslingi veiksmai, atliekami siekiant išsaugoti nukentėjusiojo gyvybę, iki kol atvyks greitoji medicinos pagalba.
Sveikatos sutrikimas - tai būsena, kai žmogaus kūnas, mintys ar socialinis gyvenimas (bendravimas su kitais) neveikia taip, kaip turėtų.
P-P-P – pirmosios pagalbos taisyklė, reiškianti patikrink, paskambink, padėk.
Gaivinimas –  veiksmai, kuriais dirbtinai sužadinamos arba palaikomos staiga išnykusios gyvybinės organizmo funkcijos – širdies veikla (kraujotaka) ir kvėpavimas.
Defibriliatorius – tai prietaisas, kuris gali atkurti normalų širdies ritmą, kai žmogus yra be sąmonės ir be kvėpavimo (yra klinikinėje mirties būsenoje).
Heimlicho manevras –  tai technika, rekomenduojama atlikti siekiant padėti užspringusiam žmogui. Ji pagrįsta smūgiais į tarpumentę ir pilvo spustelėjimais.
Anafilaksija - tai sunki alerginė reakcija į svetimą ar susvetimėjusią biologiškai aktyvią medžiagą, kuriai veikiant pažeidžiamos įvairios organų sistemos (dažniausiai – oda, kvėpavimo, virškinimo ir širdies kraujagyslių sistemos).

	Įgūdžiai
	Atsižvelgiant į socialinės, emocinės ir sveikos gyvensenos kompetencijos raidos aprašą:
1. priimti sprendimus atsižvelgiant į saugumo, etinius ir visuomeninius veiksnius;
2. kasdienėse akademinėse ir socialinėse situacijose taikyti atsakingų sprendimų priėmimo įgūdžius;
3. vertinti sveikatą kaip vieną iš esminių vertybių, lemiančių asmens ir visuomenės gerovę bei gyvenimo kokybę.

	Tikslas
	Atpažinti įvairius sveikatos sutrikimus ir taisyklingai atlikti pirmosios pagalbos veiksmus.

	Uždaviniai
	1. Atpažinti dažniausiai pasitaikančius sveikatos sutrikimus pagal pateiktas situacijas ar požymius;
2. Išmokti ir paaiškinti pagrindinius pirmosios pagalbos veiksmus;
3. Pritaikyti žinias praktiškai, pademonstruojant paprastus, saugius pirmosios pagalbos veiksmus.

	Trukmė
	45 min.

	Pamokos pavadinimas
	Pirmoji pagalba: sveikatos sutrikimai

	Priemonės
	· Projektorius;
· Kompiuteris;
· Gaivinimo manekenas (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Užspringimo liemenė (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Pirmosios pagalbos rinkinys (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Pagal galimybes – jogos kilimėlis (gaivinimo demonstracijai).

	PAMOKOS EIGA
	Pamokos planą sudaro 4 dalys:
1. Temos atskleidimas (5 min.)
2. Teorinė dalis (25 min.)
3. Praktinė dalis (10 min.)
4. Refleksija (5 min.)
PASTABA: mokytojas, taikydamas metodiką, gali koreguoti pamokos turinį ir užduočių sudėtingumo lygį, atsižvelgdamas į mokinių amžių, gebėjimus ir mokymosi poreikius.

	1. TEMOS ATSKLEIDIMAS
	Pristatoma tema – Pirmoji pagalba: sveikatos sutrikimai. Pamoka pradedama bendrų taisyklių aptarimu, siekiant sukurti saugią ir pagarbią aplinką diskusijai (skaidrė Nr. 1).

	2. TEMOS ANALIZĖ

	EIGA
	REKOMENDUOJAMAS TURINYS

	
	PIRMOSIOS PAGALBOS SĄVOKA IR SVEIKATOS SUTRIKIMAI

	
	Mokytojas užduoda klausimą mokiniams: „Ar žinote, kas yra pirmoji pagalba?“ (skaidrė Nr. 2). Kai dauguma mokinių pasisako, mokytojas dar kartą užtvirtinimui pasako pirmosios pagalbos apibrėžimą (skaidrė Nr. 3). 










Mokinių klausiama, kaip jie paaiškintų, kas yra sveikatos sutrikimas? (skaidrė Nr. 4).


Padiskutuoti, kokių gali būti sveikatos sutrikimų ir išskirti juos į ilgalaikius ir trumpalaikius. (skaidrė Nr. 5).













Paaiškinti mokiniams, kuo skiriasi fizinis, psichikos ir socialinis sveikatos sutrikimas. 
UŽDUOTIS: kartu su mokiniais priskirti 4 situacijas į 3 skirtingas kategorijas. (skaidrė Nr. 6).
















Mokytojas pristato, kaip galime padėti tiek sau, tiek kitiems ir suteikti pagalbą (skaidrė Nr. 7).



	Rekomenduojame akcentuoti, kad pirmoji pagalba - tai tokia pagalba, nesudėtingi veiksmai, kurią suteikiame žmonėms, kai jie susižeidžia ar suserga, kol atvyksta greitoji pagalba arba suaugęs asmuo.

Siūlome atkreipti dėmesį, kad pirmosios pagalbos taisyklė yra P–P–P, kuri reiškia Patikrink, Paprašyk pagalbos/Paskambink, Padėk.

Siūlome akcentuoti, kad kai įvyksta nelaimė, nelaimingas atsitikimas, turime pasistengti išlikti ramūs. Sunkioje situacijoje gali pasidaryti neramu, bet jei kvėpuosime ir pabandysime nusiraminti, situaciją galėsime įveikti kur kas greičiau.

Sveikatos sutrikimas - tai būsena, kai žmogaus kūnas, mintys ar socialinis gyvenimas (bendravimas su kitais) veikia ne taip sklandžiai, kaip įprasta.

Sveikatos sutrikimai būna ilgalaikiai ir trumpalaikiai:
· Trumpalaikiai - tai sveikatos problemos, kurios trunka neilgai ir greitai praeina:
· Nubrozdinimas ar atsiradusi mėlynė po jo;
· Gerklės skausmas;
· Jaudulys prieš kontrolinį;
· Išsigandimas.
· Ilgalaikiai – tai sveikatos problemos, kurios tęsiasi ilgą laiką ar net visą gyvenimą.
· Alergijos;
· Regos ar klausos sutrikimai;
· Dažnai pasikartojantys skausmai (pavyzdžiui: galvos, pilvo ar kt.);
· Ilgai trunkantis nerimas ar liūdesys.

Fizinis sveikatos sutrikimas – tai būklė, kai kūne fiziškai jaučiame skausmą, sužeidimą, ligą ar bet kokį kitą pakitimą.

Psichikos sveikatos sutrikimas – tai būklė, kai ilgesnį laiką sunku jaustis ramiai, susikaupti ar suvaldyti jausmus.

Socialinis sveikatos sutrikimas – tai būklė, kai sunku draugauti, bendrauti ar jaustis gerai su kitais žmonėmis. Tai reiškia, kad santykiai su kitais žmonėmis veikia ne taip sklandžiai, kaip turėtų.

Užduoties atsakymai: 
1. Fizinis
2. Socialinis
3. Psichikos
4. Fizinis


Rekomenduojama pabrėžti, kad kalbant tiek su greitosios pagalbos dispečeriu prie nukentėjusio žmogaus, tiek slaugant sergantį brolį ar sesę, visuomet galime jiems padėti. Pirmiausia, galime nuramti ir pasakyti, kad pagalba jau atvyksta, galime šiltai apkloti, pasirūpinti, jei žmogus guli, tačiau privalome nepamiršti ir savęs bei savo pačių saugumo, nes tik patys būdami sveiki, galėsime pilnai padėti kitiems.

	
	PIRMOSIOS PAGALBOS SITUACIJOS

	
	Šioje pamokos dalį aptariame kelias fizinių sveikatos sutrikimų situacijas ir kaip tokiose situacijose galėtume padėti (skaidrė Nr. 8).

Mokytojas klausia mokinių: „Ar žinote, ką daryti jei užspringote ar pamatėte užspringusį draugą?“.
Mokiniai dalinasi mintimis (skaidrė Nr. 9).
Paaiškinimas: (skaidrė Nr. 10).










Toliau mokytojas klausia mokinių: „Ką daryti, jei įsipjovei?“ 
Mokiniai dalinasi savo mintimis (skaidrė Nr. 11).
Paaiškinimas: (skaidrė Nr. 12).

















Kita situacija – klausimas mokiniams: „Ką daryti, jei pamatome žmogų be sąmonės? Kokį sveikatos sutrikimą jis galėjo patirti?“ 
Mokiniai dalinasi savo mintimis (skaidrė Nr. 13).
Mokytojas mokiniams trumpai paaiškina, kaip galima paguldyti žmogų į stabilią šoninę padėtį ir kada negalime guldyti. Pasikviečia vieną savanorį iš klasės – savanoris atsigula ant kilimėlio, o mokytojas rodo demonstracinius veiksmus ant jo (skaidrė Nr. 14).






















Paskutinė aptariama situacija – klausimas mokiniams: „Ką daryti, jei pamatome žmogų be sąmonės, kuris nekvėpuoja?“ 
Mokiniai dalinasi savo mintimis (skaidrė Nr. 15).
Paaiškinimas: (skaidrė Nr. 16).
















Mokytojas mokiniams trumpai paaiškina, kaip atlikti gaivinimą ir parodo ant manekeno (skaidrė Nr. 17).



Mokytojas paaiškina, kas yra defibriliatorius. Galima pasiteirauti mokinių, ar yra apie tokį aparatą girdėję ir matė kaip juo naudotis (skaidrė Nr. 18).


Mokytojas mokiniams užduoda klausimą: „Ar kas žino, kur galima rasti defibriliatorių?“. Kai mokiniai atsako, mokytojas užtvirtina atsakymus (skaidrė Nr. 19).


Mokytojas pristato dar vieną ūmaus sveikatos sutrikimo situaciją – anafilaksinę reakciją. Mokytojas klausia mokinių: „Ar žinote, kuo skiriasi paprasta alerginė reakcija nuo labai stiprios alerginės reakcijos?“ Mokiniai dalinasi savo mintimis (skaidrė Nr. 20).
Mokytojas paaiškina, kad anafilaksija – tai labai stipri alerginė reakcija, kuri gali prasidėti greitai ir būti pavojinga gyvybei. Ji gali pasireikšti po kontakto su tam tikru maistu, vaistais ar vabzdžių įgėlimo.
Mokytojas klausia mokinių: „Kokie požymiai galėtų parodyti, kad žmogui prasidėjo anafilaksija?“
Mokiniai dalinasi savo mintimis.
Mokytojas pristato pagrindinius anafilaksinės reakcijos požymius.

Mokytojas klausia mokinių: „Ką reikėtų daryti, jeigu įtariame anafilaksinę reakciją?“
Mokiniai dalinasi savo mintimis.
Mokytojas pristato veiksmų eigą įtarus anafilaksiją (skaidrė Nr. 21).

	



Siūloma pristatyti, kad yra du užspringimo būdai: tai dalinis (kai žmogus kosėja) bei visiškas (kai žmogus negali kosėti). Svarbu žinoti, jei žmogus kosėja - netrankykite per nugarą. Dažnai tėveliai irgi taip daro, tačiau to daryti negalima. Galime nuraminti žmogų ir skatinti jį kosėti. Jei žmogus užspringsta pilnai, gabaliukas ar kt. užstringa žmogaus kvėpavimo takuose, jam bus sunku išleisti minimalų garsą , todėl jis dažniausiai bus susiėmęs už kaklo savo rankomis - tai tarptautinis užspringimo ženklas. Jei pamatote, kad žmogus užspringęs, atkreipkite kitų suaugusiųjų dėmesį ar kvieskite pagalbą.

Rekomenduojame pristatyti, kaip elgtis įsipjovus, nukritus ir nusibrozdinus kelį ar alkūnę, kai pradeda bėgti kraujas (veiksmų demonstracijai naudojamos priemonės iš vaistinėlės):
· Žaizdą reiktų nuplaut (vandeniu arba specialiu dezinfekciniu skysčiu). 
· Paimti tvarstį ir žaizdą apvalyti bei užspausti, siekiant sustabdyti kraujavimą. 
· Galūnę galime šiek tiek pakelti. 
· Jei kraujavimas yra labai stiprus, reiktų nedelsiant surasti suaugusį asmenį, kuris galėtų padėti, tačiau žaizdą reiktų kuo stipriau spausti. 
· Galime naudoti sterilias servetėles, tvarsčio aprišimą ir laikyti bent 3 minutes. 
Svarbiausia paminėti saugumo taisykles: 
· svetimo kraujo be pirštinių liesti negalima. Jei pirštinių neturime, galime priemones paduoti nukentėjusiajam ir pasakyti, ką daryti.

Reiktų pabrėžti, kad šioje situacijoje žmogus kvėpuoja, tačiau neturi sąmonės. Primename, kaip patikrinti sąmonę: pirmiausiai – paklausiame žmogaus ar jis mus girdi, ar jam viskas gerai? Jei jis neatsiliepia ir nereaguoja – nestipriai pajudiname suėmę už pečių.
Žmogus gali netekti sąmonės labai daugelyje situacijų, tačiau rekomenduojama paminėti:
· Alpimas;
· Alergija ir anafilaksija;
· Įvairios traumos ir kraujavimas;
· Staigus emocinis šokas (pavyzdžiui: stiprus išsigandimas).
Jei žmogus greitai neatsibunda, visuomet kviečiame suaugusį asmenį ar skambiname greitosios pagalbos numeriu 112, tačiau iki kol atvyks pagalba galime žmogų paguldyti į stabilią šoninę padėti, išskyrus kai žmogus nekvėpuoja ar patyrė traumą (kaulų lūžiai)!
Svarbu atkreipti dėmesį, kad šoninė padėtis stabilizuoja ligonį ir taip  kvėpavimo takai lieka laisvi. 
Pasakoma visa eiga, kaip reikėtų paguldyti nukentėjusį į stabilią šoninę padėtį:
1. ištiesiame gulinčio kojas; 
2. vieną ranką ištiesiame į šoną, kitą - permetame per krūtinę delnu prie veido; 
3. tos pačios pusės (rankos, kurią sulenkėme) koją sulenkiame per kelį; 
4. stumiame sulenktą koją ir tos pačios pusės petį nuo savęs iki kol žmogus guli ant šono.

Informuojama, kad šioje situacijoje turime atlikti gaivinimą, tačiau prieš tai atliekame papildomus veiksmus:
· Dar kartą patikriname žmogaus sąmonę ir kvėpavimą, kadangi žmogui kvėpuojant, gaivinimas neatliekamas;
· Jei žmogus nekvėpuoja, visuomet pirmiausia skambiname greitosios pagalbos numeriu 112. Skambučio metu įjungiame garsiakalbį, kad pavyktų kalbėti atliekant pirmosios pagalbos veiksmus;
· Paprašome, kad kažkas atneštų defibriliatorių arba atnešame jį patys (galime informuoti, kad šia tema netrukus kalbėsime plačiau);
· Pradedame gaivinimą.

Svarbu paminėti, kad atliekame 30 krūtinės paspaudimų, po kurių seka 2 įpūtimai. Atliekant gaivinimą svarbu išlaikyti ritmą ir spaudimo gilumą.


Pabrėžiama, kad defibriliatorius yra tinkamas gaivinti bet kurį suaugusį žmogų ir vaiką nuo 1 metų amžiaus ir kol kas, ta yra viena efektyviausių pasaulyje žinomų gaivinimo priemonių.

Galime paklausti, ar mokiniai yra matę defibriliatorių? Pabrėžiama, kad defibriliatorių galima rasti: didžiosiose parduotuvėse (LIDL ir kt.), mokyklose, autobusų, traukinių stotyse, traukiniuose, oro uostuose ir kt.












Siūloma akcentuoti, kad anafilaksinės reakcijos metu gali pasidaryti sunku kvėpuoti, tinti lūpos, liežuvis ar veidas, atsirasti bėrimas, svaigti galva. Taip pat svarbu pabrėžti, kad būklė gali greitai blogėti, todėl būtina nedelsiant reaguoti.














Siūloma pabrėžti, kad reikia nedelsiant kviesti pagalbą ir skambinti 112. Svarbu nepalikti žmogaus vieno ir stebėti jo būklę. Jeigu žmogus turi jam skirtą epinefrino autoinjektorių, reikia padėti jį panaudoti pagal paskirtį. Po epinefrino panaudojimo taip pat būtina kviesti 112, net jeigu žmogaus būklė pagerėjo.

	3. PRAKTIKA

	Jei liko daugiau nei 5 minutės iki pamokos galo, atliekame praktinę pamokos dalį. 
Sudaromos trys stotelės klasėje:
1. Atliksime gaivinimą ant manekeno;
2. Atliksime stabilią šoninę padėtį;
3. Tyrinėsime pirmosios pagalbos rinkinio sudėtį ir bandysime stabdyti kraujavimą.

Mokinius galima suskirstyti į tris komandas arba leisti eiti prie stotelės, kurią nori išbandyti.

Likus 5 minutėms iki pamokos galo, prašome mokinių susėsti į savo vietas – atliekama pamokos refleksija.

	4. REFLEKSIJA
	Paklauskite mokinių:
· ką naujo šiandien sužinojote?
· kas labiausiai įsiminė?
· kaip manote, ką kiekvienas turėtų žinoti apie pirmąją pagalbą?

	5. PRITAIKYMAS
	Paprašykite mokinių, grįžus namo, parodyti bent vienam iš artimųjų kaip:
· papasakoti, kad sveikatos sutrikimai būna ne tik fiziniai, bet ir psichiniai bei socialiniai, kurių galime net nepastebėti;
· paguldyti asmenį į stabilią šoninę padėtį;
· elgtis, jei pats užspringai arba užspringo kitas žmogus;
· elgtis, jei įsipjovei;

	6. SKAITMENINIAI ŠALTINIAI
	Vaizdo įrašai: 
· „Kaip suteikti pirmąją pagalbą“ (animacinis);
· „Kaip padėti užspringusiam žmogui“ (animacinis); 
· „Užspringimas“;

	7. REKOMENDUOJAMA LITERATŪRA
	Sveikatos apsaugos ministerijos parengta informacija:
· ką reikia žinoti apie pirmąją pagalbą;
Pasaulio sveikatos organizacijos rengiama informacija;
Vilniaus miesto savivaldybės visuomenės sveikatos biuro parengta informacija:
· užspringimas;
· traumos.

